OVERSIGT OVER DET KGL. DANSKE VIDENSKABERNES SELSKABS 
FORHANDLINGER. 1903. N? 4 
H.C. ØRSTED SOM NATURFILOSOF 
AF 
C. CHRISTIANSEN 
(MEDDELT I MØDET DEN 22. MAJ 1903) 
l. Ørsted og Kant. 
Bl: H.C. Ørsted i 1797 med et glimrende Resultat havde 
taget farmaceutisk Eksamen og straks derefter var bleven 
Alumnus paa Ehlers Kollegium, kastede han sig fornemmelig 
over Studiet af Kant. Paa en Maade var der ikke andet at 
gøre, naar han ikke vilde overtage en Bestilling ved et Apotek. 
Til eksperimental videnskabelig Virksomhed frembød der sig 
neppe nogen Lejlighed. Kemiske Laboratorier fandtes ikke 
udenfor Apotekerne, og den fysiske Instrumentsamling, som 
Staten havde faaet foræret af Professor Kratzenstein, var saa 
at sige helt tilintetgjort ved Branden 1795. Vel havde Over- 
hofmarskal A. W. Hauch en betydelig Samling af fysiske og 
kemiske Instrumenter, men denne var neppe saaledes tilgænge- 
lig for Ørsted, at han kunde have virkelig Nytte af den. 
Men desuden stod det vistnok saaledes for den da tyve- 
aarige Ørsted, at det ikke var værd at gaa ad den møjsomme- 
lige eksperimenterende Vej. "Havde Kant ikke i sine ,Meta- 
physische Anfangsgrunde - der Naturwissenschaft” ;givet et 
Grundlag for Naturvidenskaberne, hvorpaa der maatte kunne 
bygges videre? Denne Anskuelse stod Ørsted ikke ene med, 
thi netop paa denne Tid finde vi hos flere af hans Samtidige 
1 31" 
